**L’ARROBA**

Hi havia una vegada una lletra normal i corrent que no sabien quin nom ficar-li.

Totes les lletres tenien un nom, hi havia la v baixa, la b alta, la zeta, la e,…

Cada vegada que anaven a l’escola, els seus amics i ella intentaven buscar un nom bonic i que quedés bé, però no sabien quin nom adoptar:

-L’arrodonida! – deia la u.

-No,no! L’acolorida! – deia la i.

Llavors van arribar uns símbols que tenien més anys, eren l’accent, l’apòstrof i el punt:

-Hola lletres petites i hola sense nom. – Va dir el punt.

Després de l’escola la lletra sense nom sempre se n’anava cap a casa a enviar e-mails, estava sempre connectada, però aquell dia es va parar al costat d’una botiga que li va cridar l’atenció:

-Mira e! – Va dir la lletra sense nom a la e.

-Què passa? Són noms.

-Exacte, per això, podem buscar un que comenci per la a i així me’l puc quedar.

-És veritat, així per fi tindràs un nom!

Però en aquell moment la lletra sense nom se’n va recordar que els seus pares no tenien diners suficients per pagar-li un nom.

-No el puc pagar, estem passant un mal moment econòmic i no m’ho puc permetre. – Va dir trista la lletra sense nom.

La e volia fer el que fos perquè la seva amiga estigués feliç i va dir:

-Robem?

- Què!?

- Que si robem?

- Estàs boja?

- Mmm… no, crec que no.

- Doncs jo crec que sí.

- Bé, robem o no? És l’única forma per fer que tinguis nom. – Va acabar de dir, convincent del que deia, la e.

La lletra sense nom, com volia tindre nom sí o sí, va dir convençuda:

-Sí!

Van entrar a la botiga, van mirar i van agafar el primer que van trobar i se’n van anar corrents, però a mig camí la lletra sense nom es va parar i va dir:

-No puc! Això és un delicte i jo no ho faig això.

Al final, li van ficar arroba perquè es van assabentar que va intentar robar i com li agraden tant els e-mails, per fer-te un compte l’has d’utilizar a ella.

*ALXMAGO*

Premi Aureli Capmany – Cateogria 1